
ΔΕΛΤΙΟ ΤΥΠΟΥ
Ο «ροζ περίπατος» γέμισε την Θήβα μηνύματα ευαισθητοποίησης για την πρόληψη  του καρκίνου του μαστού
    Με σημείο εκκίνησης το Δημαρχείο Θηβών και καταλήγοντας στην Κεντρική Πλατεία της Θήβας,  το αναμενόμενο «pink walk» των Κοινωνικών Υπηρεσιών του Δήμου Θηβαίων γέμισε σήμερα, Πέμπτη, 29 Οκτωβρίου 2026 την πόλη με μηνύματα ενημέρωσης και  ευαισθητοποίησης για τη σημασία του προληπτικού ελέγχου του καρκίνου του μαστού, στο πλαίσιο του Οκτωβρίου – μήνα ευαισθητοποίησης και πρόληψης του καρκίνου του μαστού, παγκοσμίως.  
   Με το μήνυμα «Με αγαπώ.. με φροντίζω.. με προσέχω..» ντυμένοι στα ροζ και κρατώντας ροζ μπαλόνια,  άντρες, γυναίκες και μαθητές κάθε ηλικίας με δυναμική συμμετοχή των φορέων της πόλης μας έφτιαξαν μια μεγάλη ανθρώπινη αλυσίδα δύναμης κι ελπίδας ενάντια στον καρκίνο του μαστού. 

   Στο «pink walk», αυτή τη διαδρομή αγάπης κι ενημέρωσης συμμετείχαν με χορευτικό , cheerleaders του Αθλητικού Συλλόγου «Αρμονία» Θήβας  όπως επίσης μαθητές του 2ου Δημοτικού Σχολείου Θήβας, του 2ου Δημοτικού Σχολείου  Βαγίων , του 4ου Γυμνασίου Θήβας, του ΕΠΑΛ Θήβας, των ΚΑΠΗ Θήβας & Βαγίων, των Συλλόγων Γυναικών Αλυκής Τίφες, Σύλλογος Γυναικών Βαγίων «1982», ΧΕΝ, Ισμήνη, Διρκαίος Κύκνος και φυσικά όλες οι Κοινωνικές Υπηρεσίες του Δήμου Θηβαίων. 

   Με παράλληλη δράση συμμετείχε επίσης ο Σύλλογος Κουρέων - Κομμωτών Θήβας υπό το σύνθημα « χάρισε τα μαλλιά σου – χάρισε δύναμη». 

    Ο Αντιδήμαρχος Υγείας, Κοινωνικής Πρόνοιας και Ιατρός, Αναστάσιος Καμούτσης υπερτόνισε τη σημασία του προληπτικού ελέγχου μεταξύ των ηλικιών 35-40 ενώ μετά τα 40 η μαστρογραφία πρέπει να γίνεται ετησίως. 

   Ιδιαίτερη συγκίνηση και ευαισθητοποίηση προκάλεσε ομιλία επιζήσασας από τον καρκίνο του μαστού η οποία κατέθεσε το προσωπικό της βίωμα – μαρτυρία και τη μάχη της ενάντια στη νόσο.  
   Ευχαριστούμε θερμά το ΚΤΕΛ Θήβας που διέθεσε δύο λεωφορεία για την μεταφορά του ΚΑΠΗ και του 2ου Δημοτικού Σχολείου Βαγίων όπως επίσης και τους υπηρεσιακούς παράγοντες που ανέλαβαν την ηχητική κάλυψη της εκδήλωσης καθώς και τον ηλεκτρολόγο της Δ.Ε. Θίσβης. 
* Έχει αποδειχθεί επιστημονικά ότι η έγκαιρη διάγνωση και αντιμετώπιση της νόσου σε  αρχικό στάδιο, οδηγούν σε ποσοστά ίασης 95% - 97%.
· Αυτοεξέταση
· Απεικονιστικές Εξετάσεις
· Κλινική Εξέταση

